Selecționerul Edward Iordănescu a anunțat vineri, 24 mai, lista jucătorilor convocați pentru cele două jocuri rămase de disputat înaintea participării la Campionatul European din Germania. Lista reprezintă şi lotul preliminar pentru Euro 2024.
Pentru partidele cu Bulgaria și Liechtenstein, care au loc pe 4 iunie, respectiv pe 7 iunie, pe stadionul Steaua, selecționerul Edi Iordăenscu a convocat un lot numeros, format din 28 de fotbaliști.
La echipa națională și-ar putea face debutul în aceste meciuri portarul Răzvan Sava (CFR Cluj) și mijlocașul Constantin Grameni (Farul). Doi jucători despre care s-a discutat mult că ar putea merge la EURO, Alexandru Mitriță (Universitatea Craiova) și Louis Munteanu (Farul), nu fac parte din lotul pentru aceste amicale, deci au șanse mici să participe și la EURO.
Cei 28 de jucători convocați sunt (în paranteze sunt trecute echipa de club, numărul de selecții și de goluri de la echipa națională):
PORTARI
FUNDAȘI
Andrei RAȚIU (Rayo Vallecano | Spania, 16/1), Vasile MOGOȘ (CFR Cluj, 5/0), Radu DRĂGUȘIN (Tottenham | Anglia, 15/0), Bogdan RACOVIȚAN (Rakow | Polonia, 1/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 26/2), Andrei BURCĂ (Al-Okhdood | Arabia Saudită, 27/1), Nicușor BANCU (Universitatea Craiova, 34/2);
MIJLOCAȘI
Deian SORESCU (Gaziantep | Turcia, 16/0), Marius MARIN (Pisa | Italia, 16/0), Alexandru CICÂLDĂU (Konyaspor | Turcia, 36/4), Răzvan MARIN (Empoli | Italia, 54/3), Nicolae STANCIU (Damac | Arabia Saudită, 68/14), Adrian ȘUT (FCSB, 1/0), Darius OLARU (FCSB, 16/0), Constantin GRAMENI (Farul Constanța, 0/0), Dennis MAN (Parma | Italia, 22/7), Valentin MIHĂILĂ (Parma | Italia, 19/4), Ianis HAGI (Deportivo Alaves | Spania, 33/5), Florinel COMAN (FCSB, 13/1);
ATACANȚI
Denis DRĂGUȘ (Gaziantep | Turcia, 9/2), George PUȘCAȘ (Bari | Italia, 41/11), Denis ALIBEC (Muaither | Qatar, 37/5), Daniel BÎRLIGEA (CFR Cluj, 1/0).